Sveitarfélögin Skagaströnd og Skagabyggð sem liggja norður af Blönduósi hittast á fundi í kvöld og ræða grundvöll fyrir sameiningu. Þau höfnuðu bæði sameiningu allra sveitarfélaga í Austur-Húnavatnssýslu fyrr í sumar.
Þann 5. júní var kosið um sameiningu allra sveitarfélaga í Austur-Húnavatnssýslu. Tillagan var felld en úrslit kosninganna sýndu mismikinn vilja sveitarfélaganna fjögurra til sameiningar. Tillagan var samþykkt í Húnavatnshreppi og Blönduósbæ en felld í sveitarfélaginu Skagaströnd og Skagabyggð. Nú hafa þau tvö síðastnefndu ákveðið að setjast niður og kanna möguleika á sameiningu. Halldór G. Ólafsson er oddviti sveitarstjórnar á Skagaströnd.
Báðar sveitastjórnir hafa fjallað um málið og það er búið að ákveða að sveitarstjórninar hittst í kvöld á Skagaströnd til að ákveða næstu skref.
-Og hver eru þá næstu skref, ef vel gengur?-
Það er í raun bara að ákveða hvort á að ganga til kosninga aftur til þess að athuga hvort vilji íbúanna í Skagabyggð og Skagaströnd er til staðar til sameiningar.
-En nú voru það þessi tvö sveitarfélög sem höfnuðu sameiningu allra sveitarfélaga í Austur-Húnavatnsýslu, ertu bjartýsnn á að þetta geti gengið?-
Já, það er nú þannig að Skagaströnd og Skagabyggð hafa átt í góðu samstarfi mjög lengi.
-Og yrði þá kostið samhliða alþingiskosningum í haust?-
Ekki endilega þetta svo svolítið þröngur tímarammi gagnvart þeim formlegheitum sem þurfa að eiga sér stað.
Sveitarfélögin Skagaströnd og Skagabyggð ræða nú grundvöll fyrir sameiningu. Íbúar þeirra beggja höfnuðu sameiningu allra sveitarfélaga í Austur-Húnavatnssýslu fyrr í sumar.